പരിപാടി കാണുന്നതിനിടെ ടിവിക്ക് തീപിടിച്ചു അമ്ബലപ്പുഴ: പരിപാടി കാണുന്നതിനിടെ ടിവിക്കു തീപിടിച്ചത് പരിഭ്രാന്തി പരത്തി. പുന്നപ്ര പോലീസ് സ്റ്റേഷന്റെ പുറകില് വെളിന്തറ വിദ്യാധരന്റെ വീട്ടില് വാടകയ്ക്കു താമസിക്കുന്ന ഫാസിലിന്റെ ടിവിക്കാണ് തീ പിടിച്ചത്. വെള്ളിയാഴ്ച വൈകുന്നേരം നാലോടെയായിരുന്നു സംഭവം. ഫാസിലിന്റെ മകന് ഹാഫീസ് പരിപാടി കാണുന്നതിനിടെ ടിവിക്കു തീപിടിക്കുകയായിരുന്നു. തീ പടര്ന്നതോടെ സമീപത്തെ പ്രധാന സ്വിച്ച് ബോര്ഡും ഫ്യൂസുകളും കത്തിനശിച്ചു. പുക ഉയരുന്നതു കണ്ട് പുന്നപ്ര സ്റ്റേഷനിലെ പോലീസും നാട്ടുകാരും ഓടിക്കൂടി തീ അണച്ചു. വിവരമറിഞ്ഞ് ആലപ്പുഴയില് നിന്നും ഒരു യൂണിറ്റ് ഫയര്ഫോഴ്സ് സംഘവും സംഭവസ്ഥലത്തെത്തി.